Päivitetty 4.10. / TENA-tuotteiden toimitusketjun häiriö vaikuttaa myös Ekhvan asiakkaisiin

Päivitys uutiseen 4.10.2024

Toimintamallien muutoksilla saamme vaipat riittämään kaikille niitä käyttäville potilaille ja asiakkaille.

Uutinen julkaistu 27.9. klo 15:21

Toimitusvaikeuksien taustalla on Raisiossa 19.9.2024 tapahtunut varastopalo.

TENA-tuotteiden toimituksia Etelä-Karjalan hyvinvointialueella hoitava Essity Finland on tänään 27.9.2024 kertonut toimitusviivästyksistä. Tuotteiden varastolla syttyneestä tulipalosta johtuvat viivästykset vaikuttavat myös hyvinvointialueen asiakkaisiin.

Essity Finland on kertonut menettäneensä tulipalon laajuuden vuoksi suuren osan Suomen varastostaan. Yritys kertoo tilanteen vaikuttavan toimitusten viivästymiseen sekä yksittäisten tuotteiden saatavuuden vaihteluun.

Tarkkaa arviota viivästysten kestosta ei Essityn mukaan voida tällä hetkellä antaa. Tiedotteessaan Essity kertoo, että toimitukset jatkuvat taas viikolla 40 (30.9.-6.10.2024), mutta vajaalla kapasiteetilla. Essityn arvion mukaan toimitusvaikeudet tulevat jatkumaan koko lokakuun ajan ja tilanteen arvioidaan normalisoituvan vasta marraskuun aikana. Essity on luvannut tiedottaa lisää lähiviikkoina.

Tilanne vaikuttaa myös muihin hyvinvointialueisiin Suomessa.

Vaikutukset Etelä-Karjalan hyvinvointialueella

Toimitushäiriö vaikuttaa kaikkiin niihin Etelä-Karjalan hyvinvointialueen palveluihin, joissa TENA-tuotteita on käytössä. Toimitusten viivästykset koskevat tämän hetken tiedon mukaan ainakin inkontinenssituotteita.

Ekhva on kartoittanut tänään kyseisten tuotteiden varastotilannetta yksiköissään sekä kotihoidon asiakkailtaan. Lokakuun aikana loppuville tuotteille pyritään löytämään korvaava tuote.

Hoitotarvikejakelun asiakkaiden toivotaan ottavan yhteyttä hoitotarvikejakeluun, mikäli tilaus on jo tehty, mutta toimitus ei ole vielä saapunut asiakkaalle tai tuotteet kotona uhkaavat loppua ennen seuraavaa toimitusta.

TENA-kauppa on toistaiseksi suljettu ja odotamme lisätietoja toimittajalta.

Pahoittelemme häiriöstä aiheutuvaa haittaa ja tiedotamme tilanteesta lisää ensi viikolla.